**КУПАЦ:**

/Назив здравствене установе/ \_\_\_\_\_\_\_\_\_\_\_\_\_\_\_\_\_, /адреса/ \_\_\_\_\_\_\_\_\_\_\_\_\_\_\_\_\_\_\_\_, /име и презиме лица које га заступа/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Матични број: XXXX

ПИБ: XXXXX

Број рачуна: XXXXX који се води код Управе за трезор

(У даљем тексту: Купац)

**ДОБАВЉАЧ:**

**ROCHE d.o.o. Београд, Милутина Миланковића бр. 11а, из Београда, кога заступа директор Ана Говедарица**

Матични број: 20041382

ПИБ: 103883071

 Број рачуна: 170-301131536-65 који се води код UniCredit Bank a.d. Београд

 (У даљем тексту: Добављач)

Дана \_\_.\_\_.\_\_\_\_. године закључују

**УГОВОР БР. ХХ**

**ЗА ЈАВНУ НАБАВКУ ЛЕК ЗА ЛЕЧЕЊЕ ХЕМОФИЛИЈЕ - EMICIZUMAB**

**ЗА ОСИГУРАНА ЛИЦА ФОНДА**

 **КПП\_\_\_\_\_\_\_**

**1. УВОДНЕ НАПОМЕНЕ И КОНСТАТАЦИЈЕ**

1. Купац и Добављач у уводу констатују:
	1. да је Републички фонд за здравствено осигурање спровео отворени поступак јавне набавке Лек за лечење хемофилије - emicizumab, бр. 404-1-110/19-89,
	2. да је Републички фонд закључио оквирни споразум са добављачем ROCHE d.o.o. Београд и подизвођачем Adoc d.o.o. на основу Одлуке бр. 404-1-86/19-12 од 24.02.2020. године,
	3. да овај уговор о јавној набавци закључују у складу са оквирним споразумом бр. 16-1/20 од 05.03.2020. године.
2. На сва питања која нису уређена овим уговором, примењују се одредбе оквирног споразума из става 1. овог члана Уговора,

**2. ПРЕДМЕТ УГОВОРА**

1. Предмет уговора је куповина добра наведеног у Спецификацији лека са ценом која се налази у Прилогу овог уговора и чини његов саставни део (Прилог 1).
2. Купац је у обавези да изврши куповину уговорених лекова и у целости реализује овај уговор.

**3. ЦЕНА И ПЛАЋАЊЕ**

1. Цена из овог Уговора је јединична цена наведена у члану 2. овог уговора која одговара цени из оквирног споразума бр. 16-1/20 од 05.03.2020. године.
2. Фонд плаћа, у име и за рачун Купца, испоручене количине по уговореним јединичним ценама, увећаним за износ ПДВ-а, у року од 90 дана од дана пријема фактуре. Добављач је у обавези да за испоручене лекове један примерак отпремнице и фактуре, oдносно отпремнице-фактуре достави у електронској форми надлежној филијали Фонда.
3. Добављач је дужан да, приликом испостављања фактуре, поступи у складу са чланом 4а. Закона о роковима измирења новчаних обавеза у комерцијалним трансакцијама („Службени гласник РС“ бр. 119/12, 68/15 и 113/17), као и чланом 3. Правилника о начину и поступку регистровања фактура, односно других захтева за исплату, као и начину вођења и садржаја централног регистра фактура („Службени гласник РС“ бр.7/18).
4. Oбавезе које доспевају у наредној години биће реализоване највише до износа средстава која ће за ову намену бити одобрена у тој буџетској години у складу са Законом којим се уређује буџетски систем, односно Законом којим се уређује здравствена заштита.
5. Укупна вредност уговора јесте укупна вредност за све количине наведене у Спецификацији лека са ценом (Прилог 1), са урачунатим ПДВ-ом и износи \_\_\_\_\_\_\_\_\_\_\_\_ динара.
6. Уговорена цена мења се у случају да због измене Правилника о Листи лекова који се прописују и издају на терет средстава обавезног здравственог осигурања, односно Одлуке о највишим ценама лекова за употребу у хуманој медицини, а чији је режим издавања на рецепт дође до промене цене лека услед које цена из уговора постаје виша од цене из Правилника, односно Одлуке. У том случају, ценом из овог уговора сматраће се цена из Правилника, односно Одлуке, која се аутоматски примењује, даном ступања на снагу Правилника, односно Одлуке, без закључивања Анекса.
7. Уколико се, током трајања овог уговора, цена за лек који је предмет овог уговора увећа на Листи лекова за износ преко 5 процената у односу на цену утврђену Правилником о Листи лекова који се прописују и издају на терет средстава обавезног здравственог осигурања, Добављач има право на увећање цене из уговора и то за проценат који представља разлику између процента увећања цене лека и 5 процената. О наведеној промени цене, Фонд ће доставити обавештење Добављачу и Купцима, и спецификацију лекова са промењеним ценама ће објавити на својој интернет страници.
8. Повећање цене лека, из претходног става, рачуна се само у односу на цену истог у последње важећем Правилнику о Листи лекова који се прописују и издају на терет средстава обавезног здравственог осигурања.
9. Уколико током трајања овог уговора Добављач достави Фонду захтев за умањење цене лека који је предмет овог уговора, ценом из овог уговора сматраће се цена лека из захтева Добављача, о чему ће бити закључен анекс уговора, а након закључења анекса оквирног споразума.
10. **ИСПОРУКА**
	1. Добављач се обавезује да ће укупно уговорену количину лека из члана 2. овог уговора испоручивати Купцу према потребама Купца, и то у року од 48 часова од пријема писменог захтева купца.
	2. Место испоруке је \_\_\_\_\_\_\_\_\_\_\_\_ /унети место испоруке/.
	3. Испорука је сукцесивна и врши се према потребама Купца.
	4. Добављач је у обавези да за све пацијенте који буду лечени леком Hemlibra® обезбеди и медицинско средство, одговарајући кит произвођача B.Braun, каталошки број 900-V2LSAM01, који омогућава лакшу и безбеднију примену лека, као и пратећи потрошни материјал који укључује алкохолне туфере, компресе и фластере и то у количинама које одговарају потребама примене прописаних доза лека. Испоруке наведеног медицинског средства и потрошног материјала биће реализоване према здравственим установама у којима се лек примењује, без било каквих финансијских обавеза здравствених установа по овом основу.

**5. УГОВОРНА КАЗНА**

1. У случају прекорачења уговореног рока испоруке Добављач је дужан да плати Купцу уговорну казну у износу од 0,5% од укупне вредности без ПДВ-а предметног добара за које је прекорачио рок испоруке, за сваки дан закашњења, али не више од 5% вредности добара испоручених са закашњењем.
2. Ако штета пређе износ уговорне казне става 1. овог члана, Купац може да тражи накнаду стварне штете, а може и да раскине уговор без обавезе према Добављачу.

**6. ВИША СИЛА**

1. Наступање више силе ослобађа од одговорности уговорне стране за кашњење у извршењу уговорених обавеза. О датуму наступања, трајању и датуму престанка више силе, уговорне стране су обавезне, да једна другу обавесте писменим путем у року од 24 (двадесетчетири) часа.
2. Као случајеви више силе сматрају се екстремни и ванредни догађаји који се не могу предвидети, који су се догодили без воље и утицаја уговорних страна и који нису могли бити спречени од стране погођене вишом силом. Вишом силом се могу сматрати природне катастрофе (земљотреси, пожари, поплаве), експлозије, транспортне несреће, императивне одлуке органа власти и други случајеви, који су законом утврђени као виша сила.

**7. СПОРОВИ**

1. Стране у уговору су сагласне да се евентуални спорови решавају споразумно, а у случају да се спор не може решити споразумним путем, утврђује се стварна и месна надлежност Привредног суда у Београду.
2. **РАСКИД УГОВОРА**
3. У случају битних повреда одредаба уговора или повреда које се понављају, уговор може да раскине свака уговорна страна. Раскид уговора захтева се писменим путем, уз раскидни рок од 15 (петнаест) дана.
4. Раскид уговора из разлога наведених у ставу 1. овог члана могућ је само уколико је друга уговорна страна претходно упозорена на битне повреде или повреде које се понављају и уколико исте није отклонила у остављеном року који мора бити разуман.
5. Раскид уговора из разлога наведених у ставу 1. овог члана може да изврши само уговорна страна која је своје доспеле уговорне обавезе у потпуности и благовремено извршила.
6. Уговорна страна која је раскинула уговор је у обавези да о истом обавести Фонд, у року од 7 (седам) дана.
7. **СТУПАЊЕ НА СНАГУ УГОВОРА**
	1. Овај уговор ступа на снагу даном потписивања од стране обе уговорне стране.
8. **ЗАВРШНЕ ОДРЕДБЕ**
9. Овај уговор је сачињен у ХХ (\_\_\_\_\_ ) истоветних примерка на српском језику, од којих се свакој уговорној страни уручују по ХХ ( \_\_\_ ) примерка.
10. Саставни део овог уговора је Прилог бр. 1 – Спецификација лека са ценом
11. Саставни део овог уговора је Прилог бр. 2 – Образац КВИ, који садржи податке за квартално извештавање, у складу са чланом 132. став 2. Закона о јавним набавкама